CELEX: 62014TN0636
Language: et
Date: 2014-08-27 00:00:00
Title: Kohtuasi T-636/14: 27. augustil 2014 esitatud hagi – Itaalia versus komisjon

3.11.2014   
            
            
               ET
            
            
               Euroopa Liidu Teataja
            
            
               C 388/20
            
         27. augustil 2014 esitatud hagi – Itaalia versus komisjon
   (Kohtuasi T-636/14)
   2014/C 388/24
   Kohtumenetluse keel: itaalia
   
      Pooled
   
   
      Hageja: Itaalia Vabariik (esindajad: avvocato dello Stato P. Gentili ja G. Palmieri)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada teade Euroopa Liidu Asutuste Tõlkekeskuse (Luxembourg) direktori vaba ametikoha kohta, tegevusüksus AD, palgaaste 14, (COM/2014/10356), avaldatud 17. juunil 2014 Euroopa Liidu Teatajas C 185 A;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Käesoleva hagiavaldusega vaidlustatakse eespool nimetatud teade selles osas, mis nõuab kandideerimistaotluste esitamist tingimata kas inglise, prantsuse või saksa keeles.
   Hagi põhjendamiseks esitab hageja kaks väidet.
   
               1.
            
            
               Esimene väide, et on rikutud ELTL artiklit 18 ja artikli 24 neljandat lõiku, Euroopa Liidu põhiõiguste harta artiklit 22, määruse nr 1/58 artikleid 1 ja 2 ning (vaidlustatud teates viidatud ja analoogia alusel ajutiste teenistujate suhtes kohaldatavate) personalieeskirjade artikli 1d punkte 1 ja 6
               
                           —
                        
                        
                           Selles osas väidetakse, et viitega komisjoni veebilehele, kus selline nõue oli ette nähtud, kohustas teade kandidaate esitama elulookirjelduse ja motivatsioonikirja tingimata kas inglise, prantsuse või saksa keeles, mitte mõnes muus ELi keeles.
                        
                     
         
               2.
            
            
               Teine väide, et on rikutud õiguspärase ootuse ja lojaalse koostöö põhimõtteid (ELL artikli 4 lõige 3)
               
                           —
                        
                        
                           Selles osas väidetakse, et teate koostamise menetluses kinnitas komisjon Itaalia valitsusele ametlikult, et eespool nimetatud keeleline diskrimineerimine kõrvaldatakse, käitudes samas vastupidiselt teate sõnastamisel ja tegevusjuhiste andmisel sellel veebilehel, millele teates on seoses kandideerimistaotluste esitamisega viidatud.